Violet

anya (név ismeretlen) ✝

4 bátyj (nevek ismeretlenek) ✝

nagybácsi (név ismeretlen) ✝

## A karakterről

### Megjelenése

Nagyjából 130 cm-es magasságával a hegyi törpök között is kicsinek számít. Élénkvörös, (kiengedve egyébként hullámos) haját gondosan befonva hordja: középen kettéválasztva, és a két fonatot álla alatt egyesítve, mintha csak egy szakáll lenne. Arca viszont simára borotvált, ami egy törphöz képest furcsa. Szeme jeges kék, bőre világos, pírra hajlamos és orra körül sűrűn szeplős. Szája általában kedves mosolyra hajlik.

Utcai öltözéke egy szürkés-lilás, kavicsos mintájú köpeny, zöld indákkal hímezve, prémes csuklyával. Alatta bőrvértet visel, még munkába is. (Vagy talán főleg munkába.) Egyetlen pár csizmája kissé kopott, de roppant kényelmes, ami az ő munkakörében rendkívül fontos. Nyakában mindig egy rézdrótba foglalt, ametiszt kőből készült medált hord, viszont előrefont haja általában elrejti azt. Hátára szíjazva mindig egyik hangszerét viseli, bármerre jár.

### Személyisége

Első találkozáskor nagy eséllyel barátságos, mosolygós, csacsogós. Alapvetően nem gyanakvó típus, és jóindulattal viszonyul másokhoz. Ismeretleneknek is szívesen segít, ami nem árt, hogyha már egyszer kocsmában dolgozik, illetve a Vörös Negyed lakóinak is gyakran adományoz, hol ételt, hol zenét. Ha lehet, kerüli ill. igyekszik feloldani a konfliktust, és csakis akkor mutat agresszív viselkedést, ha önmagát vagy másokat kell megvédenie.

Ha számára ismeretlen elfet lát, önkéntelenül is felvisít, és próbál valaki vagy valami mögé elbújni félelmében. A legrosszabb esetben összegömbölyödik egy labdacsba a földön, de akár el is ájulhat. A számára már ismerős elfneknél nem ilyen rossz a helyzet, hiszen nem a fajjal van problémája, hiába tekintik őket ősi ellenségeknek. Valamilyen okból a látványuk rémíti meg, különösen a jól felismerhető hegyes fülük.

Az elfektől való irracionálisnak tűnő félelmét leszámítva nem olyan könnyű megijeszteni (pl. Koragh egyáltalán nem rémítette meg).

Szinte bármiről eszébe jut egy dal, és aktívan gyűjti és jegyzi a másoktól hallott nótákat is. Varázserejét is dal formában hívja elő.

Bizonyos okokból titkolni szokta az életkorát.

## Háttere

Tudni lehet róla, hogy már nagyon régóta Port Hope-ban él, és majdnem ugyanilyen régóta dolgozik a Fekete Bálnában. Ennek ellenére elmondása szerint évekig vándorúton volt.

Legnagyobb valószínűséggel már nincs élő hozzátartozója. Ezt a témát igyekszik is kerülni, ám gyakran emlegeti egyik-másik testvérét illetve egy bizonyos nagybácsiját.

Az elfektől való félelme egészen biztosan a múltjában keresendő. Mint ahogy azt Keisharának futólag bevallotta, volt arra példa, hogy bántalmazták elfek.

## Kapcsolatai

Legjobb barátja érdekes módon egy elf, Míresgaldis, akivel meglepő úton-módon kötött barátságot.

A Bálnában dolgozó kollegáival is jó viszonyt ápol, különösen a konyhafőnök és pultos Roslinddal és az ajtónálló Parkiggal.

Látszólag nem érdeklődik romantikus kapcsolat iránt, és nem is igen tudja kezelni a témát.

## Kapcsolódó játékbeli események

* Részt vett egy mentőakcióban, ahol szembe kellett néznie egy vérgólemmel, akiről később kiderült, hogy egy elátkozott lány, Freya Delmirev. Ő maga nem volt hajlandó bántani gólem alakjában, de mégis megrázta az eset. (5.6.)
* Mint ahogy az a Látó tornyában tett látogatásakor (6.25.) kiderült, a bárkával érkezett Eidros földjére, tehát a régi világ szülötte. A játékban eddig ismeretlen okok miatt száműzték a Vasököl klánból, és sokáig egyedül élt még a régi világban.
* A Látó tornyában történtek (6.25.) után már nem borotválja az arcszőrzetét.
* Újabban már pultosként is kisegít a Bálnában (6.28.).
* Amikor egy városőr, Shiron (egy elf) számonkér rajta egy kocsmai verekedést, elájul. Ájult állapotában villámok jelennek meg kezei körül. (6.28.).
* Felkérik egy búcsúztatóének előadására Jon, Shai és Ao papjának temetésén. (7.1.)

## Ismert dalok

A gyűjteményéből:

* Vándordal, egy óelf nóta Nörscáról (eredetileg elf nyelven)
* Búcsúztatóének (eredetileg törp harci buzdítóének)

Saját szerzeményei:

* A Vörös Veréb balladája

## Triviamorzsák

* Bármilyen húros hangszeren tud játszani, birtokában egy lant és egy hegedű van. Nem húros hangszerek közül ~~skót~~dudálni tanult még meg.
* Nagyon szereti a madarakat.
* Kedvenc étele az áfonyás pite.
* Kedvenc helye a sziklás part (Beach of Solitude).
* Tud sütni/főzni, de nem az erőssége. A konyhában inklább csak kisegít.
* Régebben ékszerészettel és persze bányászattal foglalkozott.
* Végtelenül édes, legjobb kiszolgálás a Bálnában, barátságos. 5/5 stars.
* *Annyira de annyira aranyos.* ♥

## Képek

Concept art (mythr1der)Első vázlat (Kana)Very awesome reference picture (nightblue-art)